**ZDRAVSTVENO OSIGURANJE DJECE**

**NAKON NAVRŠENIH 18 GODINA ŽIVOTA**

**I NAKON ZAVRŠETKA REDOVITOG**

**SREDNJOŠKOLSKOG OBRAZOVANJA**

U Republici Hrvatskoj sva djeca do 18. godina života su obvezno zdravstveno osigurana. Djeca koja se redovito školuju, mogu i nakon navršenih 18. godina života biti zdravstveno osigurana, ali ne dulje od 26 godina života.

Svi učenici koji su navršili 18. godina trebali bi odmah nakon što su navršili 18. godina života tražiti potvrdu o redovnom školovanju za redovno zdravstveno osiguranje i dopunsko osiguranje, na vratarnici škole, te sa roditeljem otići u HZZO kako bi se zdravstveno osigurali nakon 18. godine života.

 Nakon navršenih 18. godina života djeca status zdravstveno osigurane osobe zadržavaju **samo do kraja školske godine u kojoj završavaju redovito školovanje** prema propisima RH – **za srednjoškolce to je 31. kolovoza,** a za studente 30. rujan tekuće godine.

 Status osiguranika (učenika) PO ISTEKU redovitog srednjoškolskog obrazovanja ako ne nastave redovito školovanje:

* status osiguranika u obveznom zdravstvenom osiguranju osobe **po isteku redovitog srednjoškolskog obrazovanja kao nezaposlene osobe** mogu steći ako se u roku od **90 dana** od završetka školske godine u kojoj su završili redovito školovanje odnosno u roku od **30 dana od dana položenog završnog ispita,** jave u HZZO;
* ako **prekinu redovito školovanje**, rok javljanja HZZO-u je **30 dana** od dana prekida školovanja.

**UPOZORENJE!!!**

Svaka osigurana osoba **zdravstvenu zaštitu može koristiti još samo 30 dana po prestanku statusa.** Učenik koji je završio srednju školu, a nije nastavio redovito školovanje, ima pravo na zdravstvenu zaštitu do 30. rujna tekuće godine i radi kontinuiteta zdravstvene zaštite najbolje je u tom roku javiti se službi HZZO-a.

 RAVNATELJ:

 Željko Filjak, prof.